Megy a kis lány a templomba kényesen
Megy a kis lány a templomba kényesen,
Ragyog a czipellő lábán fényesen.
          Ej ha ha haj! nem bánom,
          Nekem is van virágom,
          Leszakasztom jövendőben,
          Ha kinyilik a nyáron.

Fodros szoknya, selyem kötény, viganó,
Magyar leány fodor nyakán, czipőjén pillangó.
          Ej ha ha haj, s a t.

Gyönyörű lány hosszu haja kondorra van vágva,
Csalogatott csalfa szeme engem a csárdába.
          Ej ha ha haj, s a t.

Pej paripám országuton botorkál,
Barna rózsám a szobába fondogál.
          Ej ha ha haj, s a t.

Három galamb áll a kuton, meginná a vizet,
Beizentem a rózsámnak, itassa meg őket.
          Ej ha ha haj, s a t.

Hajnal ered, majd megvirad, mig veled beszélek.
Rózsa nyilik, szegfű nyilik, mig veled enyelgek,
          Ej ha ha haj! nem bánom,
          Nekem is van virágom,
          Leszakasztom jövendőben,
          Ha kinyilik a nyáron.
Népköltészet